EUROOPAN YHTEISÖJEN KOMISSIO 
Bryssel, 12.11.1996 
KOM(96) 572 lopull. 
Ehdotus 
NEUVOSTON PÄÄTÖKSEKSI 
kyvttsymfaen antamisesta komissiolle tehdä Euroopan atomienergiayhteisön ja 
Kazakstanin tasavallan ydinturvallisuuden alan yhteistyösopimus 
(komission esittämä) 

PERUSTELUT 
1. Neuvosto valtuutti 17 päivänä kesäkuuta 1991 tehdyllä päätöksellä komission 
neuvottelemaan ydinturvallisuuden alan yhteistyösopimuksen Neuvostoliiton 
kanssa. Neuvostoliiton hajottua neuvotteluja jatkettiin alussa ainoastaan Venäjän 
federaation kanssa. Neuvosto valtuutti 22 päivänä joulukuuta 1994 tehdyllä 
päätöksellä komission tekemään ydinturvallisuuden alan yhteistyösopimuksen 
Venäjän federaation kanssa. 
2. Yhteisö katsoi, että oli tarkoituksenmukaista täydentää Venäjän kanssa tehtävää 
ydinturvallisuuden alan yhteistyösopimusta koskevat neuvottelut muiden 
Neuvostoliiton seuraajavaltioiden kanssa tehtävillä samanlaisilla sopimuksilla. 
Neuvosto antoi 9 päivänä kesäkuuta 1995 tehdyllä päätöksellä komissiolle 
neuvotteluohjeet muun muassa Kazakstanin kanssa tehtävän kahdenvälisen 
yhteistyösopimuksen tekemiseksi ydinturvallisuuden alalla. 
3. Kazakstanin kanssa käydyissä neuvotteluissa päästiin yhteisymmärrykseen 
tekstistä, joka vastasi sekä soveltamisalaltaan että sisällöltään Venäjän federaation 
kanssa neuvoteltua sopimusta. Sopimuksen teksti on täysin neuvoston 
neuvotteluohjeiden mukainen. 
4. Sopimuksen tavoitteena on yhteiseen etuun perustuen ydinturvallisuuden 
parantaminen reaktoreiden turvallisuutta koskevan tutkimuksen, säteilysuojelun, 
ydinjätehuollon, ydinlaitosten käytöstäpoiston, saasteista puhdistamisen ja 
purkamisen sekä ydinmateriaalin turvallisuusvalvontaa koskevan tutkimus- ja 
kehitystoiminnan aloilla. 
5. Kazakstan on liittynyt ydinaseiden leviämisen estämisestä tehdyn sopimuksen 
sopimuspuoleksi ja on allekirjoittanut voimassa olevan, kaikki alat kattavan 
turvavalvontasopimuksen IAEA:n kanssa. 
6. Tämän vuoksi komissio ehdottaa neuvostolle, että se hyväksyy liitteenä olevan 
päätöksen hyväksymisen antamisesta edellä mainitun EURATOM ja Kazakstanin 
ydinturvallisuuden alan yhteistyösopimuksen tekemiselle. 
Ehdotus: 
NEUVOSTON PÄÄTÖS 
hyväksymisen antamisesta komissiolle tehdä Euroopan atomienergiayhteisön ja 
Kazakstanin tasavallan ydinturvallisuuden alan yhteistyösopimus 
EUROOPAN UNIONIN NEUVOSTO, joka 
ottaa huomioon Euroopan atomienergiayhteisön perustamissopimuksen ja erityisesti sen 
101 artiklan toisen kohdan, 
ottaa huomioon 23 päivänä tammikuuta 1995 allekirjoitetun Euroopan unionin ja 
Kazakstanin kumppanuus- ja yhteistyösopimuksen, jossa sopimuspuolet ilmaisevat halun 
aloittaa tiiviin yhteistyön muun muassa ydinturvallisuuden alalla, 
ottaa huomioon 9 päivänä kesäkuuta 1995 tehdyn neuvoston päätöksen 
neuvotteluohjeiden antamisesta komissiolle Euroopan atomienergiayhteisön ja 
Kazakstanin yhteistyötä ydinturvallisuuden alalla koskevan kahdenvälisen sopimuksen 
neuvottelemiseksi, 
sekä katsoo, että 
tämän päätöksen liitteenä oleva sopimus on edellä mainittujen neuvotteluohjeiden 
mukainen ja siinä saavutetaan yhteisen edun käsitteen mukainen tasapaino, 
ON PÄÄTTÄNYT SEURAAVAA: 
Ainoa artikla 
Hyväksytään Euroopan atomienergiayhteisön ja Kazakstanin tasavallan ydinturvallisuuden 
alan yhteistyösopimuksen tekeminen komission toimesta. 
Tehty Brysselissä 
Neuvoston puolesta 
Puheenjohtaja 
EUROOPAN ATOMIENERGIAYHTEISÖN JA KAZAKSTANIN TASAVALLAN 
YHTEISTYÖSOPIMUS YDINTURVALLISUUDEN ALALLA 
Euroopan atomienergiayhteisö, jäljempänä 'yhteisö', ja Kazakstanin tasavalta, jäljempänä 
•Kazakstan', jäljempänä yleensä ,'sopimuspuoli' tai 'sopimuspuolet' yhteyden mukaan, jotka 
PALAUTTAVAT MIELEEN, että Euroopan unionin ja Kazakstanin kumppanuus- ja 
yhteistyösopimus allekirjoitettiin 23 päivänä tammikuuta 1995, 
PALAUTTAVAT MIELEEN, että Euroopan yhteisöjen komissio, jäljempänä 'komissio', 
on muun muassa vastuussa säteilysuojelua koskevien perusstandardien laatimisesta, niiden 
täytäntöönpanon varmistamisesta sekä säteilyä koskevien tietojen keräämisestä ja 
seuraamisesta yhteisön tasolla, 
PALAUTTAVAT MIELEEN, että komission tehtävänä on toteuttaa yhteisön toimet 
ympäristön suojelemiseksi ja tehdä yhteistyötä tässä yhteydessä kolmansien osapuolten 
kanssa, 
OTTAVAT HUOMIOON, että komissio toteuttaa ydinturvallisuutta koskevan yhteisön 
tutkimusohjelman, johon sisältyvät reaktoreiden turvallisuus, säteilysuojelu, jätehuolto, 
ydinvoimaloiden käytöstäpoisto ja purku sekä ydinmateriaalin turvallisuusvalvonta, ja 
aikoo kehittää kyseisiä aiheita koskevaa tieteellistä ja teknologista yhteistyötä kolmansien 
maiden kanssa tarkoituksena vaikuttaa osaltaan kansainvälisesti hyväksyttyjen 
ydinturvallisuutta koskevien periaatteiden ja suuntaviivojen määrittelyyn, 
OTTAVAT HUOMIOON, että Kazakstanissa on toimiva ydinvoimala ja kolme tehokasta 
tutkimusreaktoria, joita voitaisiin käyttää ydinvoimalaitosten turvallisuuden parantamiseen 
tähtäävässä tutkimus- ja kehitysohjelmassa, 
OTTAVAT HUOMIOON, että laajat alueet Kazakstanissa ovat radioaktiivisen laskeuman 
saastuttamia, ja että näillä alueilla tarvitaan huomattavia ponnistuksia tilanteen 
korjaamiseksi, 
PALAUTTAVAT MIELEEN, että Kazakstanin ydinalalla harjoittaman sääntelytoiminnan 
tavoitteena on ympäristön ja väestön yleisen suojelun varmistaminen sekä työntekijöiden 
suojeleminen säteilyltä kansainvälisesti hyväksyttyjen suuntaviivojen ja periaatteiden 
mukaisesti, 
TUNNUSTAVAT, että ydinvoiman tuleva osuus Kazakstanin ja koko Euroopan 
energiantarpeen tyydyttämisessä, monipuolistaminen, talous ja ympäristö huomioon 
ottaen, riippuu myös tyydyttävien vastausten kehittämisestä edellä mainittuihin 
turvallisuuteen liittyviin kysymyksiin, 
PITÄVÄT MIELESSÄ yhteisön ja Kazakstanin suunnittelemat yhteensovitetut 
toimintatavat ydinturvallisuuden alalla, 
OVAT SOPINEET SEURAAVAA: 
/ artikla 
Tämän sopimuksen mukaisella yhteiseen etuun perustuvalla yhteistyöllä myötävaikutetaan 
ydinturvallisuuden parantamiseen, mukaan lukien tieteellisesti varmistettujen ja 
kansainvälisesti hyväksyttyjen ydinturvallisuutta koskevien suuntaviivojen määrittely ja 
soveltaminen. 
2 artikla 
Sopimuspuolet pyrkivät edistämään yhteistyötä seuraavilla aloilla: 
a) Reaktoreiden turvallisuutta koskeva tutkimus 
Turvallisuuskysymysten uudelleenarviointi ja analysointi; tarkoituksenmukaisten 
tekniikkojen yksilöinti reaktoreiden turvallisuuden parantamiseksi muun muassa 
toimivia ja suunniteltuja ydinreaktoreita koskevan tutkimus- ja kehitystoiminnan 
sekä arviointitutkimusten avulla. 
b) Säteilysuojelu 
Tutkimus, sääntelyyn liittyvät kysymykset, turvallisuusstandardien kehittäminen, 
tiedotus, koulutus ja ammatillinen koulutus, erityistä huomiota kiinnitetään pienten 
säteilyannosten vaikutuksiin, teolliseen altistumiseen ja tapaturmien jälkeisen 
tilanteen hoitoon. 
c) Ydinjätehuolto 
Radiaktiivisen jätteen huolto, mukaan lukien saastuneiden alueiden kunnostaminen 
sekä pitkäaikaisen radioaktiivisen jätteen huolto ja poisto. 
d) Ydinlaitosten käytöstäpoisto. saasteista puhdistaminen ja purku 
Ydinlaitosten käytöstäpoistoon ja purkuun tarkoitetut strategiat, radiologiset 
seikat mukaan lukien. 
e) Ydinmateriaalin turvallisuusvalvontaa koskeva tutkimus- ja kehitystoiminta 
Turvallisuusvalvontaan liittyvien ydinmateriaalin mittaustekniikkojen ja 
vertailumateriaalin luokittelun kehittäminen ja arviointi sekä ydinmateriaalin 
kirjanpito- ja valvontajärjestelmien kehittäminen. 
Ydinmateriaalin laittoman kaupan estäminen 
Yhteistyön on liityttävä ydinmateriaalin valvontamenetelmien ja -tekniikkojen 
edistämiseen. 
3 artikla 
1. Yhteistyö toteutetaan erityisesti seuraavilla keinoilla: 
teknisten tietojen vaihto muun muassa kertomusten, vierailujen, 
seminaarien ja teknisten kokousten avulla, 
sopimuspuolten asianomaisten laboratorioiden ja/tai elinten välinen 
henkilöstövaihto, myös koulutusta varten, 
näytteiden, materiaalien, välineiden ja laitteiden vaihto kokeellisiin 
tarkoituksiin, 
tasapainoinen osallistuminen yhteisiin tutkimuksiin ja yhteiseen toimintaan. 
2. Sopimuspuolet ja/tai niiden toimien toteuttamista varten valitsemat elimet voivat 
tarvittaessa sopia järjestelyistä tiettyjen yhteistyötoimien toteuttamisen laajuuden, 
ehtojen ja edellytysten vahvistamiseksi 
Kyseisiin järjestelyihin voi kuulua muun muassa rahoitusjärjestelyt, johtotehtäviin 
nimittäminen ja yksityiskohtaiset säännökset tiedon levittämisestä ja teollis- ja 
tekijänoikeuksista. 
3. Ponnistusten päällekkäisyyden välttämiseksi sopimuspuolet yhteensovittavat tämän 
sopimuksen mukaisen toimintansa ja muun ydinturvallisuuteen liittyvän 
kansainvälisen toiminnan, johon ne osallistuvat. 
4 artikla 
1. Tästä sopimuksesta johtuvien sopimuspuolten velvollisuuksien noudattaminen 
riippuu tarvittavien rahavarojen saatavuudesta. 
2. Sopimuspuolet vastaavat itse niille yhteistyöstä aiheutuneista kustannuksista. 
3. Teollisen toiminnan rahoitus ei kuulu tämän sopimuksen soveltamisalaan. 
5 artikla 
1. Yhteisön osalta tätä sopimusta sovelletaan alueisiin, joihin Euroopan 
atomienergiayhteisön perustamissopimusta sovelletaan. 
2. Tässä sopimuksessa tarkoitettua yhteistyötä tehdään voimassa olevan 
lainsäädännön mukaisesti. 
3. Sopimuspuolet pyrkivät kaikin tavoin helpottamaan yhteistyön toteuttamisen 
kannalta tarvittavien henkilöiden liikkuvuuteen, materiaalin ja laitteiden siirtoon 
sekä valuutansiirtoon liittyvien muodollisuuksien hoitamista asiaan sovellettavan 
lainsäädännön mukaisesti. 
4. Tätä sopimusta sovellettaessa aiheutuneet vahingot korvataan asiaan sovellettavan 
lainsäädännön mukaisesti. 
6 artikla 
Tämän sopimuksen mukaiseen yhteistyötoimintaan liittyvien tietojen, teollisen omaisuuden 
ja tekijänoikeuksien kohtelu tapahtuu liitteiden mukaisesti, jotka ovat erottamaton osa tätä 
sopimusta. 
7 artikla 
Jollei asiaan sovellettavasta lainsäädännöstä muuta johdu, sopimuspuolet pyrkivät 
ratkaisemaan kaikki tähän sopimukseen liittyvät kysymykset neuvottelemalla keskenään. 
8 artikla 
1. Perustetaan tämän sopimuksen soveltamisen valvomiseksi yhteensovittamista 
käsittelevä komitea, johon kukin sopimuspuoli nimittää yhtä monta jäsentä. 
2. Yhteensovittamista käsittelevä komitea kokoontuu kerran vuodessa vuorotellen 
yhteisössä ja Kazakstanissa pidettäviin säännöllisiin istuntoihin, joissa: 
tarkastellaan ja arvioidaan tämän sopimuksen mukaisen yhteistyön tilaa ja 
valmistellaan sitä käsitteleviä vuosikertomuksia, 
määritetään yhteisesti tämän sopimuksen mukaisesti toteutettavat erityiset 
tehtävät, sanotun kuitenkaan rajoittamatta sopimuspuolten itsenäistä 
päätöksentekoa omien ohjelmiensa osalta. 
3. Erikoisistuntoja voidaan pitää erityisten kysymysten käsittelemiseksi tai erityisissä 
olosuhteissa, jos kumpikin sopimuspuoli sitä haluaa. 
9 artikla 
1. Tämä sopimus tulee voimaan päivänä, jonka sopimuspuolet diplomaattinoottien 
vaihdolla vahvistavat sen voimaantulopäiväksi, ja se on alustavasti voimassa 
kymmenen vuotta. 
2. Tämän jälkeen sopimuksen voimassaoloa jatketaan ilman eri toimenpiteitä viideksi 
vuodeksi kerrallaan, jollei jompikumpi sopimuspuoli kirjallisesti sano sopimusta irti 
tai pyydä kirjallisesti sen uudelleenneuvottelemista viimeistään kuusi kuukautta 
ennen sopimuksen voimassaolon päättymistä. 
3. Jos tämä sopimus irtisanotaan tai neuvotellaan uudelleen, sen voimassaolo jatkuu 
entisessä muodossaan sellaisen yhteistyötoiminnan osalta, joka on tosiasiallisesti 
aloitettu ennen voimassaolon päättämistä tai uudelleenneuvottelemista koskevan 
pyynnön esittämistä, kunnes kyseinen toiminta ja siihen liittyvät 
toteuttamisjärjestelyt saatetaan päätökseen tai yhden kalenterivuoden ajan 
entisessä muodossa olevan sopimuksen voimassaolon päättymisestä sen mukaan, 
kumpi on aikaisemmin. 
4. Tämän sopimuksen irtisanominen ei vaikuta 6 artiklassa määrättyihin oikeuksiin ja 
velvollisuuksiin. 
10 artikla 
Tämä sopimus laaditaan kahtena kappaleena englannin, espanjan, hollannin, italian, 
kreikan, portugalin, ranskan, ruotsin, saksan, suomen, tanskan ja venäjän kielellä kaikkien 
näiden tekstien ollessa yhtä todistusvoimaiset. 
Tehty 
Euroopan atomienergiayhteisön Kazakstanin tasavallan 
puolesta hallituksen puolesta 
LIITE 1 
YDINVOIMAN RAUHANOMAISTA KAYTTOA KOSKEVASTA 
YHTEISTYÖSOPIMUKSESTA JOHTUVIEN OIKEUKSIEN HENKISEEN 
OMAISUUTEEN1 JAKAMISTA KOSKEVAT SUUNTAVIIVAT 
I. OIKEUKSIEN OMISTUS. JAKAMINEN JA KÄYTTÖ 
1. Kaikki tämän sopimuksen mukaisesti harjoitettu tutkimus on 'yhteistä tutkimusta'. 
Osanottajat kehittävät yhteisiä teknologian hallintosuunnitelmia2 yhteisessä 
tutkimuksessa luodun tiedon ja henkisen omaisuuden omistuksen ja käytön osalta, 
mukaan lukien julkaiseminen. Sopimuspuolet hyväksyvät suunnitelmat ennen niihin 
liittyvien yksittäisten tutkimus- ja kehitysyhteistyösopimusten tekemistä. 
Teknologian hallintosuunnitelmia kehitetään ottaen huomioon yhteisen 
tutkimuksen tavoitteet, osanottajien suhteelliset rahoitusosuudet, alueen tai 
käyttöalan mukaan tehtävän lupien myöntämisen edut ja haitat, sovellettavissa 
laeissa säädetyt edellytykset ja muut osanottajien aiheellisina pitämät tekijät. Myös 
vierailevien tutkijoiden tutkimuksiin liittyviä oikeuksia ja velvollisuuksia henkisen 
omaisuuden osalta käsitellään yhteisissä teknologian hallintasuunnitelmissa 
2. Yhteisessä tutkimuksessa luotu tieto ja henkinen omaisuus, jota ei käsitellä 
teknologian hallintosuunnitelmassa, jaetaan suunnitelmassa määrättyjen 
periaatteiden mukaisesti sopimuspuolten suostumuksella. Jos asiasta on 
erimielisyyttä, kyseinen tieto ja henkinen omaisuus ovat kaikkien yhteiseen 
tutkimukseen, jossa tieto ja henkinen omaisuus on luotu, osallistuneiden yhteisessä 
omistuksessa. Jokaisella osanottajalla, johon tätä määräystä sovelletaan, on oikeus 
käyttää kyseistä tietoa tai henkistä omaisuutta omaan kaupalliseen käyttöönsä 
ilman maantieteellisiä rajoituksia. 
3. Kukin sopimuspuoli varmistaa, että oikeudet henkiseen omaisuuteen jaetaan 
toiselle sopimuspuolelle ja sen osanottajille näiden periaatteiden mukaisesti. 
4. Samalla kuin sopimuspuolet pitävät yllä kilpailuedellytyksiä sopimuksen 
soveltamisalaan kuuluvilla aloilla, ne pyrkivät varmistamaan, että tämän 
sopimuksen mukaisesti saatuja oikeuksia käytetään tavalla, jolla erityisesti 
edistetään: 
i) sopimuksen mukaisesti luodun, julkistetun tai muuten käytettäväksi 
saatetun tiedon levittämistä ja käyttöä, 
ii) kansainvälisten standardien hyväksymistä ja soveltamista. 
Suuntaviivoissa tarkoitettujen käsitteiden määritelmät ovat liitteessä II. 
Teknologian hallintosuunnitelmien pääpiirteet ovat liitteessä III. 
II. TEKIJÄNOIKEUDEN PIIRIIN KUULUVAT TEOKSET 
Sopimuspuolten tai niiden osanottajien tekijänoikeuksille annetaan Bernin yleissopimuksen 
mukainen kohtelu (Vuoden 1971 Pariisin asiakirja). 
m. TIETEELLISET KIRJALLISET TEOKSET 
Rajoittamatta IV osaston määräyksiä ja ellei yhteisessä teknologian hallintosuunnitelmassa 
muuta sovita, sopimuspuolet tai yhteisen tutkimuksen osanottajat julkaisevat tutkimuksen 
tulokset yhteisesti. Edellä olevan yleissäännön lisäksi sovelletaan seuraavia menettelyjä: 
1. Jos sopimuspuoli tai sen julkiset elimet julkaisevat tieteellisiä tai teknisiä lehtiä, 
artikkeleita, kertomuksia tai kirjoja, videot ja ohjelmat mukaan lukien, jotka ovat 
tämän sopimuksen mukaisen yhteisen tutkimuksen tulosta, toisella sopimuspuolella 
on maailmanlaajuinen, ei-yksinomainen, peruuttamaton ja tekijänpalkkioista 
vapautettu lupa kääntää, jäljentää, mukauttaa, lähettää sähköisissä 
tiedotusvälineissä ja levittää kyseisiä teoksia. 
2. Sopimuspuolet varmistavat, että tämän sopimuksen mukaiseen yhteiseen 
tutkimukseen perustuvia ja riippumattomien julkaisijoiden julkaisemia tieteellisiä 
kirjallisia teoksia levitetään mahdollisimman laajasti. 
3. Kaikissa tämän määräyksen mukaisesti julkisesti levitettävissä ja valmistettavissa 
tekijänoikeuden piiriin kuuluvien teosten jäljennöksissä on oltava tekijän nimi tai 
tekijöiden nimet, paitsi jos nimenomaisesti tekijä kieltää tai tekijät kieltävät 
nimeämisensä. Jäljennöksissä on myös viitattava selvästi sopimuspuolten yhteiseen 
tukeen. 
IV. JULKISTAMATON TIETO 
A. Asiakirjoihin perustuva julkistamaton tieto 
1. Sopimuspuolet tai niiden osanottajat yksilöivät mahdollisimman varhaisessa 
vaiheessa, mieluiten teknologian hallintosuunnitelmassa, tiedon, jota se ei halua 
julkistettavaksi tämän sopimuksen yhteydessä, ottaen huomioon muun muassa 
seuraavat perusteet: 
tiedon salainen luonne siinä mielessä, että se ei ole kokonaisuudessaan tai 
sen osien täsmällisessä kokoonpanossa taikka muodostelmassa yleisesti 
alan asiantuntijoiden tiedossa tai laillisin keinoin heidän käytettävissään, 
tiedon salaisesta luonteesta johtuva todellinen tai mahdollinen kaupallinen 
arvo, 
tiedon aiempi suojaaminen siinä mielessä, että laillisesti valtuutettu henkilö 
on toteuttanut olosuhteisiin nähden aiheelliset toimet sen salassa 
pitämiseksi. 
Sopimuspuolet ja osanottajat voivat tietyissä tapauksissa sopia, että ellei toisin 
määrätä, sopimuksen mukaisessa yhteisessä tutkimuksessa annettua, vaihdettua tai 
luotua tietoa taikka osaa siitä ei saa paljastaa. 
2. Sopimuspuolet varmistavat, että toinen sopimuspuoli tunnistaa helposti tämän 
sopimuksen mukaisen julkaisemattoman tiedon ja sen erityisluonteen esimerkiksi 
asianmukaisen merkinnän tai rajoittavan reunaselityksen avulla. Tätä sovelletaan 
myös kyseisen tiedon kaikkiin kokonaisiin tai osittaisiin jäljennöksiin. 
Sopimuspuoli, joka saa tämän sopimuksen mukaista julkistamatonta tietoa, 
kunnioittaa sen luottamuksellista luonnetta. Nämä rajoitukset päättyvät ilman eri 
toimenpiteitä silloin, kuin tiedon omistaja välittää sen alan asiantuntijoille ilman 
rajoituksia. 
3. Vastaanottava sopimuspuoli voi välittää tämän sopimuksen mukaisesti saatua 
julkistamatonta tietoa sen alaisille tai palkkaamille henkilöille sekä muille 
vastaanottavan sopimuspuolen asianomaisille osastoille tai elimille, jotka ovat 
siihen oikeutettuja käynnissä olevan yhteisen tutkimuksen erityisiä tarkoituksia 
varten edellyttäen, että kaikki näin levitetty julkistamaton tieto kuuluu 
luottamuksellisuutta koskevan sopimuksen piiriin, ja että sen tunnistaa helposti 
sellaiseksi, kuten edellä määrätään. 
4. Vastaanottava sopimuspuoli voi levittää kyseistä julkistamatonta tietoa laajemmin 
kuin mitä 3 kohdassa määrätään tämän sopimuksen mukaisesti julkistamatonta 
tietoa välittävän sopimuspuolen ennakolta annetulla kirjallisella suostumuksella. 
Sopimuspuolet tekevät yhteistyötä kehitettäessä laajempaan levitykseen tarvittavan 
ennakkoon annettavan kirjallisen suostumuksen pyytämistä ja saamista koskevia 
menettelyjä, ja ne myöntävät tämän hyväksymisen niiden sisäisten politiikkojen ja 
lainsäädännön asettamissa rajoissa. 
B. Muu kuin asiakirjoihin perustuva julkistamaton tieto 
Sopimuspuolet tai niiden osanottajat käsittelevät tämän sopimuksen mukaisesti 
järjestetyissä seminaareissa ja muissa kokouksissa välitettyä, muuta kuin asiakirjoihin 
perustuvaa julkistamatonta, luottamuksellista tai salassapidettävää tietoa tai henkilöstön 
palvelukseen ottamiseen, tilojen ja laitteiston käyttöön tai yhteisiin hankkeisiin perustuvaa 
tietoa sopimuksessa määrätyn, asiakirjoihin perustuvaa tietoa koskevan periaatteen 
mukaisesti edellyttäen, että julkistamattoman, luottamuksellisen tai salassapidettävän 
tiedon vastaanottajalle ilmoitetaan tiedon luottamuksellisesta luonteesta tietoa 
välitettäessä. 
10 
C. Valvonta 
Sopimuspuolet pyrkivät varmistamaan, että tämän sopimuksen mukaisesti vastaanotettua 
julkistamatonta tietoa valvotaan sopimuksessa määrätyllä tavalla. Jos jompikumpi 
sopimuspuoli toteaa olevansa kykenemätön tai sen on aiheellista epäillä olevansa 
kykenemätön noudattamaan A ja B kohdan levittämiskieltoa koskevia määräyksiä, se 
ilmoittaa asiasta toiselle sopimuspuolelle välittömästi. Sopimuspuolet neuvottelevat tämän 
jälkeen asianmukaisen toimintatavan löytämiseksi. 
11 
LIITE II 
MÄÄRITELMÄT 
1. HENKISELLÄ OMAISUUDELLA tarkoitetaan 14 päivänä heinäkuuta 1967 
tehdyn Maailman henkisen omaisuuden järjestön perustavan yleissopimuksen 2 
artiklassa määriteltyä henkistä omaisuutta. 
2. OSANOTTAJALLA tarkoitetaan luonnollista henkilöä tai oikeushenkilöä, 
sopimuspuolet mukaan lukien, joka osallistuu tämän sopimuksen mukaiseen 
hankkeeseen. 
3. YHTEISELLÄ TUTKIMUKSELLA tarkoitetaan sopimuspuolten yhteisesti 
toteuttamaa tai rahoittamaa tutkimusta, johon tarvittaessa osallistuu kummankin 
sopimuspuolen osanottajia. 
4. TIEDOLLA tarkoitetaan YHTEISEEN TUTKIMUKSEEN perustuvia tieteellisiä 
tai teknisiä tietoja, tuloksia tai tutkimus- ja kehitysmenetelmiä sekä kaikkea tietoa, 
jonka antamista ja vaihtamista sopimuspuolet ja/tai yhteiseen tutkimukseen 
osallistuvat osanottajat pitävät välttämättömänä tämän sopimuksen tai siinä 
määrätyn tutkimustoiminnan mukaisesti. 
12 
LIITE m 
TEKNOLOGIAN HALLINTOSUUNNITELMAN PÄÄPIIRTEET 
Teknologian hallintosuunnitelma on yhteisen tutkimuksen toteuttamista sekä osanottajien 
oikeuksia ja velvollisuuksia koskeva osanottajien tekemä erityinen sopimus. Tavallisesti 
teknologian hallintosuunnitelmaan liittyvät henkiseen omaisuuteen kuuluvien oikeuksien 
osalta muun muassa omistus, suojelu, käyttöoikeudet tutkimus- ja kehitystarkoituksiin, 
hyödyntäminen ja levittäminen, mukaan lukien yhteistä julkaisutoimintaa koskevat 
järjestelyt, vierailevien tutkijoiden oikeudet ja velvollisuudet sekä riitojen ratkaisemista 
koskevat menettelyt. Teknologian hallintosuunnitelmaan voivat myös liittyä yleiset ja 
erityiset tiedot, lisenssien myöntäminen ja lopputulokset. 
13 
ISSN 1024-4492 
KOM(96) 572 lopullinen 
ASIAKIRJAT 
FI 12 11 15 14 
Luettelonumero : CB-CO-96-574-FI-C 
ISBN 92-78-11485-5 
Euroopan yhteisöjen virallisten julkaisujen toimisto 
L-2985 Luxemburg 
i<t